
Par Eiropas Savienības kohēzijas politikas programmas 2021.–2027. gadam  1.3.1. specifiskā atbalsta mērķa "Izmantot digitalizācijas priekšrocības  iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekta "VSAA pakalpojumu pieejamība un A1 sertifikāti" pases apstiprināšanu

	Rīkojuma projekts
 Projekta “VSAA pakalpojumu pieejamība un A1 sertifikāti” pase
	Iebildums
Rīkojuma projekta pielikumā un anotācijā norādīts, ka pēc portāla latvija.gov.lv ietvara maiņas e-pakalpojums iesniegumu par A1 sertifikāta izsniegšanu aizstāts ar e-formu, kuras funkcionalitāte ir ierobežota. Norādīts arī, ka Eiropas Parlamenta un Padomes 2018. gada 2. oktobra regulas (ES) 2018/1724, ar ko izveido vienotu digitālo vārteju, lai sniegtu piekļuvi informācijai, procedūrām un atlīdzības un problēmu risināšanas pakalpojumiem, un ar ko groza Regulu (ES) Nr.1024/2012 (turpmāk – regula 2018/1724) 6. panta 1. punktā noteiktās prasības par pakalpojumu pieejamību tiešsaistē bija jāievieš līdz 2023. gada 12. decembrim, taču e-forma šīs prasības pilnībā neizpilda.
Regulas 2018/1724 6. panta 1. punktā noteikts, ka dalībvalstīm jānodrošina lietotājiem iespēja piekļūt II pielikumā uzskaitītajām procedūrām un tās pilnībā izpildīt tiešsaistē, ja attiecīgās procedūras ir izveidotas.
Ņemot vērā minēto, rīkojuma pielikumā un anotācijā nav skaidrots, kuras konkrētās regulas prasības e-forma nenodrošina. Līdz ar to lūdzam precizēt rīkojuma pielikumu un anotāciju, skaidri norādot, kuras regulas 2018/1724 prasības nav izpildītas, sniegt detalizētu pamatojumu par neatbilstību un norādīt risinājumus tās novēršanai, lai izvairītos no pārkāpuma procedūras pret Latviju.

